Noordwesboere en Menseregtekommissie werk saam – praag.co.za — 20 jaar jonk!
Noordwesboere en Menseregtekommissie werk saam
Kommersiële boere in die Noordwesprovinsie en die SA menseregtekommissie het ooreengekom om om saam te werk waar gevalle van menseregteskendings ter sprake is, het die landbou-organisasie Agri-Noordwes gister gesê.
President Andries Beyers het gesê die liggaam sal in die toekoms in kennis gestel word van alle nuwe plaasverwante menseregteskendings in die provinsie wat by die SAMRK aanhangig gemaak word.
"Ons sal help met die verskaffing van feite en inligting om hulp te verleen by die betroubaarheid en meriete van klagtes," het Beyers in 'n verklaring gesê.
Die uitvoerende beampte van Agri-Noordwes, Boeta du Toit, het gesê die regte van boere, hul werkers en gesinne sou die beste beskerm word indien ondersoeke na menseregteskendings objektief geskied.
"Organe van die staat soos die MRK moet objektief en onpartydig gedurende ondersoeke wees."
Agri-Noordwes het gesê die kongres van SA vakbonde, oftewel Cosatu, het in die verlede lasterlike aantygings in die provinsie gemaak en kwaadwillige gerugte oor boere versprei.
Du Toit het gesê die boerderyliggaam beskou sulke bewerings in 'n ernstige lig aangesien hulle op haatspraak neerkom en 'n klimaat vir plaasaanvalle skep.
производство деревянных лестницДанильченко Юрий Брониславович компромат
Skrywer Dan RoodtGepubliseer op 1 September 2009 Kategorieë Suider-AfrikaSleutelwoord Andries Beyers, Boeta du Toit, Cosatu, menseregtekommissie, Noordwesboere en Menseregtekommissie werk saam, Nuus, plaasaanvalle, plaasmoorde, Suider-Afrika